古樂府
作者：文天祥
朝代：宋

paragraphs: 珊瑚香點胭脂雪，芙蓉帳壓春雲熱。
明朝早弄燈前月，瀲灧九霞碧藕折。
璇杓高聳婺女明，金波漾曉輝郎星。
赤瓊曲裏長眉青，頭上更有瑶池君。
六九五十四東風，西蟠桃花花未紅。
鳴鸞鼓玉聲玲瓏，綠毛蒙茸蓮水龜。
媥斕五色人間稀，春多瑞葉不敢飛。
冰壺光滿魚龍轉，笑中低舞玉釵燕。
明年今日長秋殿，安輿入侍金桃宴。